text: 8 Lliw pantay religionkuna chinkachisqa kaptinqa, runakunam piensanqaku Diospa serviqninkuna ‘hawkalla kawsakusqankuta' hinaspa ‘mana murallasqa llaqtapi' hina kasqankuta (Ezeq. 38:11, 14). ¿Imataq pasanqa mana pipapas harkasqan hina tarikuq Diosman sonqo kay runakunata? Bibliapa nisqanman hinaqa, Gogmi otaq Satanasmi ‘achkallaña runakunata' intunqa paykunapa contranpi hoqarikunankupaq (leey Ezequiel 38:2, 15, 16). ¿Manchapakunanchikchu chay pasakunanmanta?